Švėgždos kriaušė

Švėgždos kriaušė – sena kriaušė Vidurio Lietuvoje, Mogenių kaime (Šilų seniūnija, Jonavos rajonas). Pavadinta Švėgždos vardu. Aukštis – 10 m, skersmuo – 0,5 m. Gamtos paminklas nuo 1968 m. Nuo 1999 m. valstybės saugomas gamtinio kraštovaizdžio objektasGamtos paminklai ir gamtiniai kraštovaizdžio objektai // Jonavos krašto gamta (sudarytojai Vidmantas Malinauskas ir Jonas Augustauskas). „Piko valanda“, Marijampolė, 2001. 47 psl. Švėgždos kriaušė.

 Istorija 

Švėgždos kriaušės istoriją užrašė buvusi mokytoja, kraštotyrininkė Vlada Brimerienė.Gamtos paminklo – Švėgždos kriaušės likimas,2019-03-26, facebook.com Pagal istorinius pasakojimus, Mogenių kaime (Jonavos raj.), buvusių ūkininkų Švėgždų sodyboje, kriaušė buvo minima nuo XIX a. vidurio. Pasak giminės prisiminimų, ant tos kriaušės kabėjo noragas su kuolu, kuriuos naudojo Milagainių dvaro ūkvedys. Juos mušdamas kviesdavo baudžiauninkus vykti į dvarą lažo. Susirinkusiems žmonėms ūkvedys paskelbdavo datą, kada rinktis į dvarą ir kokius darbus teks nuveikti. Manoma, jau tada kriaušei galėjo būti apie 15 metų – juk negalėjo norago kabinti ant jauno medelio.

Karo metais prie šios kriaušės Švėgždų sodyboje buvo iškastas rūsys, kuriame šeima galėjo pasislėpti nuo fronto veiksmų. Pokaryje šiame rūsyje buvo padedamas maistas netoli Puščios miške veikusiems partizanams.

Kraštotyrininkės V. Brimerienės paskaičiavimu, Švėgždos kriaušei galėjo būti apie 180 metų. Panoterių mokyklos mokiniai ją lankė, stebėjo būklę.

 Medžio būklė 

Kriaušė stovėjo atviruose Mogenių kaimo laukuose. Nuo jos atsivėrė lygumos į Milagainių, Pasodos kaimus, Panoterių miestelio statinius. Švėgždos (ar Žvėgždos) kriaušė įvardijama kaip paprastoji kriaušė (Pyrus communis). Akademijos arboristai. Balėnų (Žvėgždos) kriaušė (Kriaušė/Pyrus communis / European Pear) Aplinkos ministras 2002 m. gruodžio 20 d. įsakymu Nr. 652 (Žin., 2003, Nr. 4-146) patvirtino valstybės saugomų gamtos paveldo objektų sąrašą, iš kurio buvo išbraukta Švėgždos kriaušė (nulūžo pusė kamieno, t. y atskilo jo dalis su šaka).Saugomų gamtos paveldo objektų sąrašas. Išbraukti sunykę botaniniai objektai . vstt.lrv.lt

2019 m. duomenimis, kriaušės nebebuvo. 2018 m. vasarą ją nulaužė vėjas, žemės savininkai medieną supjaustė. Medį primena Švėgždų sodybos akmenys, Panoterių bendruomenės „Jaunojo kraštiečio mokyklos“ narių nuotraukos iš žygių, pasakojimai.

 Šaltiniai 

 Nuorodos 

 Europos paveldo diena Panoteriuose 

Kategorija:Lietuvos gamtos paminklai
Kategorija:Jonavos rajono paveldas
Kategorija:Buvę Lietuvos gamtos paveldo objektai